
               REPUBLIKA HRVATSKA
OPĆINSKI GRAĐANSKI SUD U ZAGREBU
	     Ulica grada Vukovara 84
Poslovni broj 25 Ovr-1157/12-8

U   I M E   R E P U B L I K E   H R V A T S K E

R J E Š E N J E

	Općinski građanski sud u Zagrebu po sucu tog suda Jasni Gažić Ferenčina, kao sucu pojedincu, a po prijedlogu više sudske savjetnice Ane Santini, u pravnoj stvari predlagatelja osiguranja Republika Hrvatska - Ministarstvo financija, zastupana po Općinskom državnom odvjetništvu u Zagrebu, protiv protivnika osiguranja Đurđe Dodoš iz Zagreba, Šibenska 1, OIB: 06209622208, radi osiguranja novčane tražbine prisilnim zasnivanjem založnog prava na nekretnini, dana 29. siječnja 2019. godine

r i j e š i o  j e

1. Obustavlja se osiguranje određeno rješenjem o osiguranju Općinskog građanskog suda u Zagrebu poslovni broj Ovr-1157/12 od 18. travnja 2012.  
1. Nalaže se zemljišnoknjižnom odjelu Općinskog građanskog suda u Zagrebu brisanje uknjižbe založnog prava i zabilježbe ovršivosti tražbine pod brojem Z-22697/12, po pravomoćnosti ovog rješenja.

Obrazloženje

	Rješenjem o osiguranju Općinskog građanskog suda u Zagrebu poslovni broj Ovr-1157/12 od 18. travnja 2012. određeno je osiguranje uknjižbom založnog prava na nekretnini protivnika osiguranja. 
Predlagatelj osiguranja je podneskom od 27. prosinca 2018. u cijelosti povukao prijedlog za osiguranje. 
Slijedom navedenog, a na temelju odredbe čl. 36. st. 1. i st. 2. Ovršnog zakona ("Narodne novine" broj: 57/96, 29/99, 42/00, 173/03, 194/03, 151/04, 88/05, 121/05, 67/08, dalje u tekstu OZ) sud je odlučio kao u izreci rješenja.

U Zagrebu, 29. siječnja 2019.
                                                                                                                        Sudac:
                                                                                                            Jasna Gažić Ferenčina, v.r.

Pouka o pravnom lijeku:
Protiv ovog rješenja je dopuštena žalba. Žalba se podnosi ovom sudu pismeno u četiri (4) istovjetna primjerka u roku od osam (8) dana od dana primitka pisanog otpravka ovog rješenja, a o njoj odlučuje nadležni županijski sud.

Nacrt odluke izradila viša sudska savjetnica: Ana Santini, v.r.




DNA:
1. Predlagatelju osiguranja po pun.
2. Protivniku osiguranja 
3. Zk-odjelu, po pravomoćnosti
4. Spis 			

